30/09/2016 | Administración LocalMunicipal
Santiago de Compostela
Urbanismo. Sección de Planeamento e Xestión
Vehículos retirados da vía pública para o tratamento como residuos sólidos urbanos

Decreto.–Santiago de Compostela, a 22 de setembro de 2016 1.–Con data 20 de xaneiro de 2016 a entidade Setex-Aparki S. A., concesionaria dos servizos de ordenación, regulación e aparcamento de vehículos na vía pública e retirada e depósito de vehículos, solicita autorización para proceder ó tratamento como residuos sólidos urbanos dunha lista de vehículos depositados nas súas instalacións e que se relacionan de seguido. Os vehículos están en situación de abandono, consonte ó sinalado no informe da Policía Local de data 8 de maio de 2015 e segundo o disposto no artigo 86.1 a) en relación co artigo 86.3 do Texto Articulado da Lei sobre Tráfico e Circulación de Vehículos a Motor e Seguridade Vial, modificada por a Lei 18/2009, do 23 de novembro. Á vista do establecido no artigo 20 da Lei de Residuos Sólidos Urbanos e a tenor das obrigas contractuais da citada empresa como xestora do depósito de vehículos, polo levar a cabo as tarefas de xestión destes residuos. En relación cos vehículos que figuran na relación foi intentada a notificación ós seus titulares das circunstancias de abandono do vehículo e as consecuencias legais que del o derivan sen éxito, polo que de conformidade co disposto no artigo 59.5 da Lei de Réxime Xurídico das Administracións Públicas e do Procedemento Administrativo Común procede levar a cabo a notificación mediante anuncio publicado no BOP e no taboeiroedictal do BOE.2.–Ao abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernización do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o Alcalde é competente para ditar a resolución que se interesa. Asemade, de conformidade co disposto no artigo 124 da Lei 7/85 na redacción dada pola Lei 57/03, por acordo de 16 de xuño de 2015, o Alcalde delega no concelleiro que asina a competencia que se interesa.3.–Visto o exposto nos parágrafos anteriores e demais normativa de aplicación RESOLVO: PRIMEIRO.–Comunicar ós propietarios dos vehículos que de seguido se relacionan, que foron retirados da vía pública pola súa situación de abandono, se atopan actualmente no depósito da empresa adxudicataria do servizo, SetexAparki S. A. SEGUNDO.–Requirir ós titulares dos vehículos que figuran na relación para que, de conformidade co disposto no artigo 71 do Texto Articulado da Lei sobre Tráfico, Circulación de Vehículos a Motor e Seguridade Vial, no prazo de QUINCE DÍAS, a contar dende o seguinte á publicación deste acordo proceda a súa retirada, previo abono dos gastos que supuseron o seu traslado e depósito; senerxuízo da posibilidade de tramitar o correspondente expediente sancionador en aplicación do disposto na vixente Lei 10/1998 de Residuos Sólidos Urbanos, que prohibe expresamente o abandono de vehículos na vía pública. Se non está interesado na retirada do vehículo, soamentes queda exonerado de responsabilidade se o entrega a xestor autorizado ou ó Concello, previa renuncia que deberá ser formulada expresamente a tódolos dereitos que poida ter sobre o mesmo a prol do Concello de Santiago de Compostela para que poida, na forma que estime convinte, proceder a seu tratamento como residuo sólido urbano e xestionando a baixa para a circulación. TERCEIRO.–Autorizar a entrega dos vehículos que se relacionan nesta resolución, cuios titulares non se teñan pronunciado no prazo sinalado ou que renuncien expresamente, á entidade Setex-Aparki S. A., co obxecto de que se proceda ó seu tratamento como residuo sólido urbano e se leven a cabo as xestións que sexan precisas para tramitar a súa baixa definitiva perante a Xefatura de Tráfico. Proceder á publicación desta resolución no BOP e no taboeiroedictal do BOE e notificarlla os servizos correspondentes. Notifícolle para o seucoñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edificio dos Xulgados, rúa Viena, s/n - Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinteó da recepción da notificación da resolución expresa do recurso de reposición, ou de SEIS MESES, a contar dende o día seguinte a aquel no que o recurso de reposición debe entenderse presuntamente rexeitado. Presente a documentación, alegaciónsou recurso CUNHA FOTOCOPIA DO PRESENTE ESCRITO oufaga referencia ó número do expediente. Consonte o disposto na Lei orgánica 15/1999, do 13 de decembro, de protección de datos de carácter persoal, os seu datos serán tratados de xeito confidencial. Poderán ser incorporados ósficheiros do Concello de Santiago relacionados con este trámite, coa finalidade de utilizalos para as xestiónsmunicipais derivadas desteprocedemento. En calquera momento poderáexercitar os dereitos de acceso, cancelación, rectificación e oposición comunicándoo mediante escrito que deberá presentar no RexistroXeral do Concello. Santiago, a 22 de setembro de 2016. O CONCELLEIRO DELEGADO DE MEDIO AMBIENTE E CONVIVENCIA Xan X. Duro Fernandez ANEXO RELACIÓN DE VEHÍCULOS ABANDONADOS PARA O SEU TRATAMENTO COMO RESIDUO SOLIDO URBANO Santiago a 22 de setembro de 2016. O CONCELLEIRO DE MEDIO AMBIENTE E CONVIVENCIA Xan X. Duro Fernández